Izvor: Facebook

Zagrebački gradonačelnik Milan Bandić jučer je objavio kako namjerava preimenovati Trg maršala Tita u Trg Republike Hrvatske.

Bandićev potez komentirala je, među mnogima, i Saša Broz, unuka Josipa Broza Tita.

Broz je putem svojeg Facebook profila poručila kako bi Tito "sam skinuo svoju ploču s trga da vidi Rvacku danas".

"Kao prvo, dragi prijatelji, želim se svima ispričati jer se oni koje smo birali ne bave VAMA / NAMA nego čovjekom koji je mrtav 37godina. Iskreno mi je žao što je očito kvaliteta života u metropoli manje bitna od imena jednog trga.

Voljela bi Vas utješiti i reći "ajd fala Bogu skinuli ga" i ta će tema biti stavljena ad acta....ispričavam se ponovo jer znam da neće. Nažalost. Lobotomiju ljudima ne možeš napraviti zabranama, seljakanjem KIPIĆA i TRGIĆA jer vidi vraga i žutog i crnog i crvenog i zelenog...ljudi znaju kako se taj TRG zove i zašto. Oni nostalgični mogu put pod noge pa prošetati po nekom od bratskih trgova i ulica u susjedstvu ili otići dalje do Cipra, još dalje do Moskve ili puno dalje do Indije.

Tito je otišao u povijest?!? Ouuuu jeeeeah odavno još debelo za svog života i tamo će ostati siguran od KIPIĆA i TRGIĆA.

Vjerujte mi da bi djed da vidi Rvacku danas sam svoju ploču sa trga skinuo. Odavno.

Na kraju ispričavam se i radi neviđenog medijskog terora koji svi zajedno trpimo radi najvažnije sporedne stvari na svijetu - a nije nogomet.

A sad .....ajmo delat!", napisala je Broz.